Carlos Mendes (s. 23. toukokuuta 1947, Lissabon) on portugalilainen laulaja. Hän edusti maataan Eurovision laulukilpailussa 1968 kappaleella "O verão". Sen oli säveltänyt Pedro Osório ja sanoittanut José Alberto Diogo. Mendes saavutti finaalissa yhdennentoista sijan saaden viisi pistettä. Mendes nähtiin laulukilpailussa toisen kerran vuonna 1972 kappaleella "A festa da vida", jonka oli säveltänyt José Calvário ja sanoittanut José Niza. Tämä laulu sijoittui edellistä paremmin, seitsemännelle sijalle 90 pisteellä.